ایس کیو ایم نیوز

ایں ورقے چہ سرائیکستان قومی موومنٹ دیاں سرگرمیاں تے شائع تھیوݨ آلیاں خبراں جو ریکارڈ ایں ویلہے مل سڳدا پئے

___________

## وَت سَت سرائیکی مزدوراں داقتل
ڈیرہ اسماعیل خان(سوشل خبراں ) گوادر سربندن بلوچستان اچ سرائیکی سماج نال تعلق رکھݨ والے نہتے سَت مزدوراں ں کوں جہری بے دردی نال قتل کیتا ڳئے اُوندی جتنی وی مذمت کیتی ونڄے تھوڑی اےایں خیالات دا اظہار سرائکستان قومی موومنٹ دے صدر سیف اللہ بے قرار نے میڈیا نال ڳالھیں کریندئیں ہوئیں آکھیا انہاندا آکھݨ ہا جوہک دفعہ وَل  سرائیکی مخالف ریاستی پتَندراں نے سرائیکی مزدوراں ں تے حملہ کر کے ملکی سلامتی دا دعوی کرݨ والے خفیہ اداراں دی کارکردگی کوںننگا کر ݙِتا گئےجبکہ بلوچ نسل پرست جارح قبائلی  سرداراں دی نام نہاد امن پرستی تے وی سوالیہ نشانراں لا ݙتا ڳئے بیقرار نے آکھاجو حکمراناں نے سرائیکی  سماج میں روزی روٹی دے مسائل ودھا کراہیں سرائیکی عوام کوں در در تے ٹھوکراں کھاوݨ تےمجبور کر ݙتے انہاں آکھاکہ حکومت امن و امان دی فراہمی کوں یقینی بݨاوݨ اچ مکمل ناکام تھی ڳئی اےآخرلوک کے تاݨیں ریاست دے پتَندراں دے ہتھوں وہیندے مریندے رہسن - روز ݙیہاڑی شہری دہشت گردی دا نشانہ بݨدے پئن تے ساݙے قانون نافذ کرݨ والے ادارےانہاں کوں کنٹرول کرݨ دلبُس  تھی چُکن، مرکزی صدر آکھاکہ ملکی استحکام تے سلامتی کیتے نویں دستور سازاسمبلی تے نواں عمرانی معاہدہ ضروری ہیے

__________

## اختر گوپانگ دی وفات
سرائیکستان قومی موومنٹ دے مرکزی صدر سیف اللہ بے قرار نے آپݨے ہک مُکاݨی پیغام اچ آکھے کہ معروف سرائیکی رہنما سئیں اختر گوپانگ دی وفات انہاں سرائیکی اڳواݨاں کیتے ٻہوں وݙا صدمہ اے جِنہاں دی ہمیشہ جدوجہد صرف سرائیکی سماج تے سرائیکستان دے قیام اچ گزریل ہووے سئیں اختر گوپانگ مرحوم ایجھاں دھرتی پرست ثابت تھئے جئں ہَموں سرائیکی قومیتی سماج دی بقا تے شناخت دے حصول دی خاطر کم کیتے انہاں دی ایں جدوجہد کوں خراج تحسین پیش کریندے ہیں تے ایندے نال ای انہاندے نال سوچ دے فالور سئیں ملک مشتاق دے نال وی مُکاݨی ہیں جنہاں ہمیشہ اُنہاں دی قربت اچ وقت گذارے  سئیں اختر گوپانگ دی وفات تے انہاندے دان خانیاں تے فکری وارثاں نال سرائیکستان قومی موومنٹ برابر دی بھوال اے

____________

## سینیٹرعون عباس دی قراردادنامنظور
"چُلھ دی خیرتےکل دی خیر،حمید اصغر شاہینؒ" 

تَرئے ڈویژناں دا صوبہ جنوبی پنجاپ بݨاوݨ ،صوبہ سرائیکستان بݨاوݨ دے خلاف ہِک سوچی سمجھی سازش اے سرائیکستان بݨاوݨ دا ہِکوحل ریفرنڈم اے تے ایہا ملکی استحکام دی ضمانت اے ایں خیالات دا اظہار سرائیکستان قومی موومنٹ دے مرکزی صدر سئیں سیف اللہ بے قرار نے ایس کیوایم دے کارکناں نال ڳال مہاڑ کریندئیں ہوئیں آکھے انہاں آکھے جو سینیٹرعون عباس رہنما پی ٹی آئی دا سینٹ اچ صوبہ جنوبی پنجاپ دے بݨاوݨ دی قرارداد دا پیش کرݨ دا بݨیادی مقصد صرف صوبہ سرائیکستان دے قیام کوں روکݨ اےتے ایہوکجھ ماضی اچ وی تھیندا رَہ پرویز مشرف دی جھولی اچ ٹپاں کھاوݨ آلی ق لیگ دے اڳواݨ وی تیراں ضلعیاں آلے منصوبے تے کم کرچُکن تے ایویں پیپلزپارٹی وی سرائیکی سماج کوں ونڈݨ دا فریضہ انجام ݙے چُکی اے تے انتخابات اچ ایندا انجام وی ݙیکھ چُکی اے ایہو کَم ہُݨ تحریک انصاف وی چائی کَھڑی اے _بیقرار نے آکھے جو ن لیگ،ق لیگ،پی پی پی،جےیوآئی تے پی ٹی آئی سمیت ساریاں نام نہاد مرکز پرست پارٹیاں دے اڳواݨاں دا بݨیادی ایجنڈا ہِکو اے جو کہئں نہ کہئں طریقے سرائیکی سماج تقسیم تھی ونڄے تے وسائل دی بھولوں ونڈ تھیندی رہوے سرائیکی سماج کہئں وی ایجھیں ایجنڈے کوں کامیاب نہ تھیوݨ ݙیسی ،جہڑے ایجنڈے چہ لوکاں دے احساسات دا احترام نہ ہووے سرائیکستان دے قیام دا واحد حل ریفرنڈم اے سارے سیاسی لاݙلے گروہاں دے اڳواݨ جنوبی پنجاپ یا نمبر ݙو پنجاپی دے شیدائی ہن،سرائیکی سماج یا سرائیکی قوم دے نال انہاں کوں کوئی ہمدردی نئیں سارے سرائیکی دَھرتی پرست ، دانشور ،ادیب،قلم کار،شاعر ،کسان ،مزدور،چھوٹا کاروباری طبقہ،نچلے درجے داملازم،سرائیکی سیاسی کارکن ،دھرتی پرست علماء مشائخ ،گلوکار اور فنکار سب سرائیکی سماج پرمبنی صوبہ سرائیکستان دے قیام دا مطالبہ کریندن تے حمایتی ہن اتے جنوبی پنجاپ ڄئیں احمقانہ سوچ کوں نہ صرف مسترد کریندن بلکہ شعوری مزاحمت تے وی یقین کریندن انہاں آکھے جو ایجھیاں غیرمطالباتی احمقانہ قرارداداں نال سو ݙین٘ہہ آلا کُوڑ نی پَچ سڳدا _

## 9نومبر2024احتجاجی مظاہرہ

##### ڈیرا اسماعیل خان(پ۔ ر)ڈیرہ اسماعیل خان پرامن سرائیکی سماج کاحصہ ہے جسے9نومبر1901کو جبری طور پر صوبہ سرحد کا حصہ بنایا گیا ان خیالات کا اظہار سرائکستان قومی موومنٹ کے صدر سیف اللہ بے قرار نےنزدٹاؤن ہال ڈیرہ اسماعیل خان میں ایک احتجاجی مظاہرے سے خطاب کرتے ہوئے کیا اس موقع پرایس کیوایم کے جوائنٹ سیکرٹری ملک بلال احمد سپراء بھی ان کے ہمراہ تھے بیقرارنےکہا کہ وائسراۓہندلارڈکرزن نے جبری طور پر دہرا اسماعیل خان کو سرائیکی وسیب سے جدا کر کے پشتون سماج کے تخت پشور کاحصہ بنایااوراسی جبرکاتسلسل آج تک جاری ہے دیر ٹانک کو تحفظ فراہم کرنے میں صوبائی اورمرکزی حکومت بری طرح ناکام ہوچکی ہے پوراڈویژن مسلح جتھوں کے رحم وکرم پرہے دیرہ ٹانک کاپرامن سماج آج نہایت ہی خوف کاشکار ہے انہوں نےکہاکہ آۓروز پولیس اور سیکورٹی فورسز کی شہادتوں کاسلسلہ جاری ہے جوکہ نہ صرف قابل مذمت ہے بلکہ ناقابل برداشت بھی ہے ہمارا مطالبہ ہے کہ ڈیرہ ٹانک کوفوری طورپرانتظامی لحاظ سے سرائیکی وسیب سے جوڑ کر شہریوں کوتحفظ فراہم کیاجاۓ اور ملکی استحکام کیلۓ صوبہ سرائیکستان کے قیام کویقینی بنایا جاۓ مظاہرے میں محمداعجازخان بلوچ،غلام شبیر خان بلوچ،اللہ نواز اور ہنی خان نے بھی خطاب کیا آخرمیں لارڈکرزن کاپتلا بھی نذر آتش کیاگیا
## ملک مشتاق ویکیپیڈیا
سرائکستان قومی موومنٹ دے صدر سیف اللہ بیقرار آکھیا ہِ کہ سرائکی ویکیپیڈیا دے مرکزی رہنما ملک مشتاق اَتے انہاں دی وݙی سنگت پروفیسر پرویز قادر اَتے اسماعیل بھٹہ سودھے پوری ٹیم کوں شاندار کارکردگی اُوتے سرائکستان قومی موومنٹ خراج تحسین پیش کریندی ہِ، ایں کیتے جو ویکیپیڈیا وِچ سرائکی زبان دے وادھے سانگے جیڑھا کم ملک مشتاق اَتے انہاں دی ٹیم کیتے او آپنڑی مثال آپ ہِ۔ نویں دور وِچ کہیں وی زبان دی لسانی بقاء ہُݨ ویکیپیڈیا نال جُڑی ہوئی ہِ اَتے ایں کم سانگے سرائکی ویکیپیڈیا دی ٹیم جیڑھا کردار ادا کیتے او بہوں ہی قابل قدر ہِ اَتے ہُݨ ایں دے باقی ودھارے سانگے سرائکی طلباء دے نینگراں دا ویکیپیڈیا دے میدان وِچ آوݨ بہوں ضروری ہِ۔ پروفیسر پرویز قادر اَتے اسماعیل بھٹہ دے تعاون نال ویکیپیڈیا دے مرکزی رہنما ملک مشتاق سرائکی زبان سانگے لہور، کراچی، اسلام آباد سودھے سرائیکی سماج دے ٹَپے ٹَپے تئیں سرائکی ویکیپیڈیا دا سنیہا پُہچاوݨ سانگے بھرپور جَد وُ جَہد کیتی ہِ اَتے ایں سلسلے وِچ سرائکی لسانی سِنڄاݨ سانگے کم کرݨ آلی مختلف پارٹیاں اَتے تنظیماں انہاں کوں خراج تحسین پیش کریندے ہوئیں انہاں دی جَد وُ جَہد دی تعریف کیتی ہِ۔